**Килер буыннарга мирас булып, синең эзең калган бу якта**

*(Мәктәптә Б.Сөләйманов иҗатын өйрәнү)*

Тубыл шәһәренең 15-нче номерлы мәктәбенең

 татар теле һәм әдәбияты укытучысы

Ниязова Бәнисә Сөнгатулла кызы

Заман алып килгән яңалыклар, үзгәрешләр уку-укыту эшчәнлегенә дә үтеп керде. Бүгенге җәмгыять шартларында укытучының тоткан урыны тамырдан үзгәрде. Аның бурычы - белем алу эшчәнлеге белән идарә итү, үстерергә булышу. Бу бурычны тормышка ашыру исә укытучыдан үз шәхесенә тәнкыйть күзлегеннән карап, яңалыкка омтылуны, заман сулышын тоеп, белемен өзлексез камилләштерүне, укыту-тәрбия процессына иҗади якын килеп эшләүне таләп итә.

Хәзерге чорда укыту методикасына "региональләштерү", "милли төбәк компоненты" дигән төшенчәләр өстәлде. Җирле шартлардан чыгып, укыту эшчәнлегенең вариантлы өлешен тәкъдим итү мөмкинлеге туды. Татар теле һәм әдәбият укытучысының да гомуми белем бирү стандартларына туры килерлек темалар белән бергә, туган төбәгебез тарихы, аның әдәбият - сәнгать ияләре турында мәгълүмат бирү, аларның иҗатын өйрәнү, укучыларны танылган шәхесләр үрнәгендә тәрбияләү максатыннан милли - төбәк компонентын куллануы бик тә урынлы. Бу бик тә җитди мәсьәлә, чөнки укучы үзе яши торган төбәкнең тарихын, халкын, гореф-гадәтләрен, мәдәниятен, милли йолаларын өйрәнсә генә, милләтебезнең киләчәге булыр. Мин дә үз эшемдә милли- төбәк компонентын файдаланырга тырышам. Шәһәребездә, өлкәбездә иҗат эше белән шөгыльләнүче Галия апа Абайдуллинаны, Сөнгать абый Бекининны, Г.Абдрахманова (мәрхүма), Ф. Утяшеваны укучылар ишетеп кенә түгел, күреп тә беләләр. Галия апа Абайдуллина белән очрашуларда балалар үзләрен кызыктырган сорауларга җаваплар эзлиләр, шигырьләрен укыйлар, ятлыйлар, үз фикерләрен әйтәләр. Җиденче сыйныф укучысы Нагипов Руслан Галия апа ярдәмендә шигырьләр язарга да сынап карады.Ул үткән ел Казан шәһәрендә үткән "Алиш эзләреннән" исемле фәнни-гамәли конференциясендә призлы өченче урын алып кайтты.

 Булат Сөләйманов иҗатына килгәндә, без аның иҗатын дәресләрдә дә, дәрестән тыш чараларда да кулланабыз. Б.Сөләйманов шигырьләре себер җирен, себер кешеләренең үзенчәлекле сыйфатларын шигъри образларда чагылдыралар. Шагырь туган ягы, Себеренә, аның халкына гашыйк. Аның әсәрләре укучыларда туган ягыңа мәхәббәт,горурлык хисләре, нәни ватанының патриоты булып үсү мөмкинчелекләре тәрбияләргә ярдәм итә. Тугызынчы сыйныф укучылары белән Б.Сөләймановның "Беренче мәхәббәт" әсәре буенча инсценировка төзедек. Шуны сезгә тәкъдим итәсебез килә.

**Беренче мәхәббәт.**

(Б. Сөләйманов буенча)

**Катнашучылар:**

**Фәрид.** Яшь егет;

**Розалия.** Фәриднең яраткан кызы;

**Бригадир;**

**Почтальон;**

**Кызлар, егетләр**.

(*Экранда урман күренеше. Кояш чыгып килә. Әтәч кычкырган тавыш ишетелә. Кешеләр берәм-берәм, икешәр-икешәр чалгылар, сәнәкләр, тырмалар күтәреп көлешеп килеп керәләр:)*

**Кыз:-**Кызлар, карап караңчы, егетләребез әле эшкә тотынмастан аякларын чак сөйриләр.

**Егет:** Я әле эшкә тотынмыйча мактанышмаң. Күрербез әле кемнең, ничек эшләвен!

( *Кызлар җыр башлап җибәрәләр, җырга егетләр дә кушыла:)*

***Безнең колхоз кырларында***

***Үсә алтын башаклар,***

***Гомергә дә онытылмас***

***Бу матур туган яклар.***

**Бригадир** (команда бирә): - Тизрәк булыгыз, бүген икенче җиргә барабыз, калсагыз таба алмассыз.

**Егет:** - Галия, җаным, килегез бирегә!

**Кыз**: Әү, хәзер!

**Бригадир:** Чалгылар тапталганмы?

**Кыз:** Тапталмаган чалгы белән кем печәнгә йори икән!

**Фәрид:** (кирелеп-кирелеп, рәхәтләнеп сулый:

- Эх, кышын да шундый җанга рәхәт хуш исләр аңгып торса иде!

**Кыз:** Җаның ниләр теләмәс. Салкын Себердә кыш көннәре алма да лимоннар үстермә!(көлешәләр)

(*Яшьләр бал кортлары кебек кайнашалар, эшкә тотыналар. Шул арада почтальон килеп чыга. Сумкасыннан бер хат чыгарып Фәриидкщ бирә. Фәрид утырып укый башлый. Читтә бер кыз Розалия ролен башкара, хат язып утыра, укый язганын:*

***“Исәнме, Фәрид! Соңгы вакытларда мин синең хатларыңа җавап язмадым, ә син һаман яздың да яздың. Соңгы хатыңда: “Армиядән кайттым, инде синең яныңа барам”, дип язгансың. Кирәкми, Фәрид, килеп йөрмә, килсәң дә бушка гына вакыт үткәрү булачак. Мин хәзер тормышта. Менә озакламый бер ел була. Сиңа хат язмавымның сәбәбн шул инде. Антыбызга хыянәт иткәнемне белдерәсем килмәде. Гафу ит мине, Фәрид. Розалия.”***

**Булат:** - Эх, Розалия! Өч ел буе мин синең белән матур тормыш кору турында хыялландым, өч ел буе мин сине курү теләге белән яшәдем. Менә мин туган авылымның киң болыннарында синең хатыңны укып торам. Үз күзләремә үзем ышанмыйм. Икебезнең саф керсез мәхәббәтебезне аяк астына салып таптарга синең намусың ничек җитте?!

(Булатның кычкырасы килә, ләкин кычкырмый, кулларын теккә күтәреп . торып кала, күзен каплый. Шул арада Розалиянең сылу гәүдәсе күрен кала:

**Розалия:** (ерактан тавыш) – Фәрид, син минем беренче мәхәббәтем!

**Булат:** Матур тормыш телим сиңа Розалия Кәримова, бәхетле бул!( Фәрид, кулына чалгысын алып, әкрен генә җырлап башлый, калганнар аңа кушылалар, парлашып сәхнәдән чыгалар)

Җыр:

***Белдеме соң, иркәм, йорәгемннән***

***Көзге җилләр исеп үтәсен.***

***Белдемме соң көзге яфрак сыман***

***Аның мине ташлап китәсен.***

**Барсы бергә:**

 ***Гомерлеккә сөйгән ярларыңнан***

***Аерылулар бигрәк авыр икән лә.***

***Түзә бел син, минем яшь йорәгем***,

***Язгы җилләр кабат кайтыр ла.***